[pic] | COMISIA COMUNITĂŢILOR EUROPENE |

Bruxelles, 23.1.2009

COM(2009) 22 final

PROIECT PRELIMINAR DE BUGET RECTIFICATIV NR. 1 LA BUGETUL GENERAL PENTRU 2009

SITUAȚIA CHELTUIELILOR PE SECȚIUNI Secțiunea III - Comisia

(prezentată de Comisie)

PROIECT PRELIMINAR DE BUGET RECTIFICATIV NR. 1 LA BUGETUL GENERAL PENTRU 2009

SITUAȚIA CHELTUIELILOR PE SECȚIUNI Secțiunea III - Comisia

Având în vedere:

- Tratatul de instituire a Comunității Europene, în special articolul 272,

- Tratatul de instituire a Comunității Europene a Energiei Atomice, în special articolul 177,

- Regulamentul (CE, Euratom) nr. 1605/2002 al Consiliului din 25 iunie 2002 privind regulamentul financiar aplicabil bugetului general al Comunităților Europene[1], astfel cum a fost modificat ultima dată prin Regulamentul (CE, Euratom) nr. 1525/2007 al Consiliului[2], în special articolul 37,

Comisia Europeană prezintă autorității bugetare proiectul preliminar de buget rectificativ nr. 1 la bugetul 2009.

CUPRINS

1. Introducere 4

2. Mobilizarea Fondului de Solidaritate al UE 4

2.1. România: inundații 4

2.2. Finanțare 5

MODIFICĂRI LA SITUAȚIA CHELTUIELILOR PE SECȚIUNI

Modificările la situația cheltuielilor pe secțiuni sunt trimise separat prin intermediul sistemului SEI-BUD. Cu titlu informativ, se atașează ca anexă la buget o versiune în limba engleză a modificărilor la situația pe secțiuni a cheltuielilor.

1. INTRODUCERE

Proiectul preliminar de buget rectificativ (PPBR) nr. 1 pentru anul 2009 cuprinde următoarele elemente:

- mobilizarea unei sume de 11,8 milioane de EUR în credite de angajament și de plată din Fondul de Solidaritate al UE, ca urmare a inundațiilor care au afectat România;

- o reducere corespunzătoare a creditelor de plată în valoare de 11,8 milioane de EUR de la linia 13 03 16 [Fondul European de Dezvoltare Regională (FEDR) - Convergență].

2. MOBILIZAREA FONDULUI DE SOLIDARITATE AL UE

2.1. România: inundații

În iulie 2008, o parte importantă din teritoriul României a fost afectat de ploi abundente, care au condus la inundații grave și la alunecări de teren. În termenul de 10 săptămâni stabilit la articolul 4 din Regulamentul (CE) nr. 2012/2002 al Consiliului[3], autoritățile române au solicitat asistență financiară din Fondul de Solidaritate al UE.

Comisia a efectuat o analiză detaliată a cererii în conformitate cu Regulamentul (CE) nr. 2012/2002 al Consiliului, în special articolele 2, 3 și 4. Cele mai importante puncte ale evaluării pot fi rezumate după cum urmează:

1. Cererea a fost prezentată Comisiei la 1 octombrie 2008, în termenul de 10 săptămâni de la data înregistrării primei daune, la 24 iulie 2008.

2. Catastrofa este de origine naturală. Autoritățile române au estimat daunele directe totale la 471,4 milioane de EUR. Această sumă reprezintă aproximativ 83% din pragul normal aplicabil României pentru mobilizarea Fondului de Solidaritate de 566,8 miliarde de EUR (adică 0,6% din VNB-ul României). Totalul daunelor directe reprezintă baza de calcul a valorii asistenței financiare. Asistența financiară poate fi utilizată exclusiv pentru acțiunile urgente de primă necesitate, astfel cum sunt definite la articolul 3 din regulament.

3. Deoarece daunele totale sunt inferioare pragului normal de intervenție, cererea se bazează pe așa-numitul criteriu al „catastrofei regionale ieșite din comun”, prevăzut la articolul 2 alineatul (2) ultimul paragraf din Regulamentul (CE) nr. 2012/2002, care stabilește condițiile care permit mobilizarea Fondului de Solidaritate „în circumstanțe excepționale”. Conform acestui criteriu, o regiune care a fost atinsă de o catastrofă ieșită din comun, în principal naturală, care a afectat majoritatea populației și a avut repercusiuni grave și durabile asupra condițiilor de viață și a stabilității economice, poate beneficia în mod excepțional de o intervenție a Fondului.

4. Cererea se referă la cinci județe (Maramureș, Suceava, Botoșani, Iași, Neamț) din nord-estul României. Regiunea afectată este o zonă contiguă și coerentă, cu o populație totală de peste 3 milioane de locuitori. Autoritățile române au indicat că a fost afectată majoritatea populației care locuiește în această zonă. 241 localități cu o populație totală de 1,6 milioane de locuitori a suferit în mod direct în urma catastrofei, care a distrus parțial sau total locuințele particulare și culturile agricole.

5. Autoritățile române au furnizat dovezi care să demonstreze repercusiunile grave și durabile asupra condițiilor de viață și a stabilității economice din regiunea afectată. S-au raportat daune majore în ceea ce privește infrastructura de bază, agricultura, silvicultura, șeptelul și locuințele particulare. În condițiile în care economia regiunii afectate se bazează în mare măsură pe sectorul agricol, inundațiile au acoperit 39 214 ha de teren agricol și 240 ha de pădure. Până în 2009, se preconizează că nu se va obține nicio producție agricolă în zonele afectate. În plus, infrastructurile de bază au fost grav afectate: un total de 1 949 km de drumuri a fost inundat, 2 000 de poduri și aproximativ 87,6 km diguri și baraje au fost complet distruse. Drumurile deteriorate de inundații la frontiera de stat a României cu Republica Moldova și Ucraina au afectat considerabil schimburile economice dintre România și țările situate în nordul și nord-estul Europei. Catastrofa a avut repercusiuni durabile asupra condițiilor de viață din regiunea afectată, deoarece 14 644 de gospodării au fost distruse, infrastructura de bază (apa/energia) a fost timp îndelungat indisponibilă, iar infrastructura de transport, grav deteriorată, a dus la izolarea totală a peste 100 de localități.

6. Costul măsurilor esențiale de urgență eligibile în conformitate cu articolul 3 alineatul (2) din Regulamentul (CE) nr. 2012/2002 a fost estimat de către autoritățile române la 390,8 milioane de EUR și a fost defalcat pe tipuri de operațiuni. Marea majoritate a operațiunilor privesc repunerea în funcțiune imediată a infrastructurii de transport și apă, precum și consolidarea imediată a infrastructurilor preventive de protecție împotriva inundațiilor. În cadrul acordului de punere în aplicare, se vor defini în mod clar tipurile de acțiuni care urmează să fie finanțate din acest fond.

7. Autoritățile române au afirmat că, la momentul efectuării cererii, nu s-au primit fonduri din alte resurse de finanțare comunitare.

8. Autoritățile române au declarat, de asemenea, că daunele eligibile nu sunt acoperite de nicio asigurare.

Prin urmare, din motivele prezentate anterior, se propune ca cererea formulată de România în legătură cu inundațiile din iulie 2008 să poată fi acceptată drept „catastrofă regionale ieșite din comun” și să fie mobilizat Fondul de Solidaritate.

2.2. Finanțare

Bugetul anual total de care dispune Fondul de Solidaritate este de 1 miliard de EUR. Având în vedere că solidaritatea reprezintă principala justificare pentru crearea fondului, Comisia consideră că ajutorul provenit din acest fond ar trebui să fie progresiv. Conform practicii anterioare, acest lucru implică faptul că partea din daune care depășește pragul (0,6 % din VNB sau 3 miliarde de EUR la prețurile din 2002, reținându-se cea mai mică sumă) ar trebui să beneficieze de o intensitate mai mare a ajutorului față de daunele inferioare pragului. Rata aplicată în trecut pentru definirea alocării ajutoarelor pentru catastrofele majore este de 2,5 % din daunele directe totale care nu depășesc pragul și 6 % din cele care îl depășesc. Pentru catastrofele regionale ieșite din comun, rata este de 2,5 % din daunele directe totale. Metodologia pentru calculul ajutorului din Fondul de Solidaritate a fost stabilită în raportul anual 2002-2003 privind Fondul de Solidaritate și aprobată de Consiliu și Parlamentul European.

Se propune aplicarea aceluiași procentaj în cazul de față și acordarea ajutoarelor după cum urmează:

(în EUR) |

Daune directe | Prag | Suma bazată pe 2,5 % | Suma bazată pe 6 % | Suma totală a ajutorului propus |

România inundații | 471 415 101 | 566 845 000 | 11 785 377 | - | 11 785 377 |

În urma vărsării compensației, un procent de cel puțin 25% din Fondul de Solidaritate al Uniunii Europene va rămâne disponibil pentru alocare în ultimul trimestru al anului, astfel cum se prevede la articolul 4 alineatul (2) din Regulamentul (CE) 2012/2002.

În această etapă timpurie din exercițiul bugetar, este dificil să se prevadă cu exactitate în ce cazuri se pot efectua realocări. Cu toate acestea, pentru a evita necesitatea unor noi credite de plată, se propune transferarea sumei de 11,8 milioane de EUR de la linia bugetară 13 03 16 Fondul European de Dezvoltare Regională (FEDR) - Convergență la linia bugetară 13 06 01 pentru a acoperi nevoile de mobilizare a Fondului de Solidaritate al UE. Execuția liniei 13 03 16 va fi monitorizată cu atenție pe parcursul exercițiului bugetar.

TABEL RECAPITULATIV, PE RUBRICI, AL CADRULUI FINANCIAR

Cadrul financiar Rubrică/subrubrică | Cadrul financiar 2009 | Buget 2009 | PPBR 1/2009 | Bugetul 2009 + PPBR 1/2009 |

|Credite de angajament |Credite de plată |Credite de angajament |Credite de plată |Credite de angajament |Credite de plată |Credite de angajament |Credite de plată | | 1. DEZVOLTARE DURABILĂ | | | | | | | | | | 1a. Competitivitate pentru creștere economică și ocuparea locurilor de muncă |11 272 000 000 | |11 768 997 000 |11 024 385 513 | | |11 768 997 000 |11 024 385 513 | |1b. Coeziune pentru creștere economică și ocuparea locurilor de muncă |48 428 000 000 | |48 426 884 669 |34 975 134 166 | |-11 785 377 |48 426 884 669 |34 963 348 789 | | Total | 59 700 000 000 | |60 195 881 669 | 45 999 519 679 | |-11 785 377 | 60 195 881 669 | 45 987 734 302 | | Marjă[4] | | |4 118 331 | | | |4 118 331 | | | 2. CONSERVAREA ȘI GESTIONAREA RESURSELOR NATURALE | | | | | | | | | | Din care cheltuieli legate de piață și plăți directe |46 679 000 000 | |41 131 356 325 |41 083 823 325 | | |41 131 356 325 |41 083 823 325 | | Total | 59 639 000 000 | |56 121 437 011 | 52 566 129 680 | | |56 121 437 011 | 52 566 129 680 | | Marjă | | |3 517 562 989 | | | |3 517 562 989 | | | 3. CETĂȚENIE, LIBERTATE, SECURITATE ȘI JUSTIȚIE | | | | | | | | | | 3a. Libertate, securitate și justiție |872 000 000 | |863 925 000 |617 440 000 | | |863 925 000 |617 440 000 | |3b. Cetățenie |651 000 000 | |650 963 000 |678 960 000 |+11 785 377 |+11 785 377 |662 748 377 |690 745 377 | | Total | 1 523 000 000 | |1 514 888 000 | 1 296 400 000 | +11 785 377 | +11 785 377 | 1 526 673 377 | 1 308 185 377 | | Marjă[5] | | |8 112 000 | | | |8 112 000 | | | 4. UE CA ACTOR GLOBAL[6] |7 440 000 000 | | 8 103 930 360 | 8 324 169 158 | | | 8 103 930 360 | 8 324 169 158 | | Marjă | | | -419 930 360 | | | | -419 930 360 | | | 5. GESTIONARE[7] |7 699 000 000 | |7 700 730 900 | 7 700 730 900 | | |7 700 730 900 | 7 700 730 900 | | Marjă | | | 76 269 100 | | | | 76 269 100 | | | 6. COMPENSARE | 210 000 000 | |209 112 912 | 209 112 912 | | |209 112 912 | 209 112 912 | | Marjă | | | 887 088 | | | | 887 088 | | | TOTAL | 136 211 000 000 | 123 858 000 000 | 133 845 980 852 | 116 096 062 329 | +11 785 377 | 0 |133 857 766 229 | 116 096 062 329 | | Marjă | | |3 187 019 148 | 8 083 937 671 | | |3 187 019 148 | 8 083 937 671 | |

[1] JO L 248, 16.9.2002, p. 1.

[2] JO L 343, 27.12.2007, p. 9.

[3] Regulamentul (CE) nr. 2012/2002 al Consiliului din 11 noiembrie 2002 de instituire a Fondului de Solidaritate al Uniunii Europene, JO L 311, 14.11.2002, p. 3.

[4] Fondul european pentru adaptare la globalizare (FEAG) nu este inclus în calculul marjei de la rubrica 1a.

[5] Valoarea Fondului de Solidaritate al Uniunii Europene (FSUE) este înscrisă prin adăugare la rubricile relevante, astfel cum este prevăzut în AII din 17 mai 2006 (JO C 139, 14.6.2006).

[6] Marja pentru 2009 prevăzută la rubrica 4 nu ia în considerare creditele referitoare la Rezerva pentru ajutoare de urgență sau mobilizarea Instrumentului de flexibilitate.

[7] Pentru calcularea marjei sub plafonul pentru rubrica 5, se ia în considerare nota de subsol (1) din cadrul financiar 2007-2013 pentru suma de 78 milioane de EUR pentru contribuțiile personalului la sistemul de pensii.